ויליאם קרלוס ויליאמס

ויליאם קרלוס ויליאמס (באנגלית: William Carlos Williams, WCW; 17 בספטמבר 1883 – 4 במרץ 1963) היה משורר, רופא, מחזאי ומספר אמריקאי.

חייו 
נולד ברתרפורד שבניו ג'רזי. החל לכתוב ולפרסם שירה עוד בהיות תלמיד בבית-הספר התיכון. אז גם החליט להקדיש את חייו הן לרפואה והן לשירה. הוא השלים את לימודי הרפואה שלו באוניברסיטת פנסילבניה, שם פגש את המשורר עזרא פאונד והתיידד עמו. עזרא פאונד סייע לו רבות בראשית דרכו הספרותית. בשנים מאוחרות יותר הושפע ויליאמס גם משירתו של תומאס סטרנס אליוט.

בשנת 1906 סיים ויליאמס את לימודי הרפואה, ובשנת 1910 פתח מרפאה בעיר הולדתו, ושימש כרופא עד 1951. בשובו לרתרפורד ייסד כתב עת ספרותי, ובו הביא יצירות רבות מעבודתו הפוריה: מסות, שירים, סיפורת ומחזאות. הוא התייצב למן ראשית דרכו בראש התנועה המודרניסטית, האימג'יניסטית, השוחרת את שירת אירופה במיטבה. את קובץ שיריו הראשון פרסם בשנת 1909, ומאז פרסם קובצי שירה רבים וגם רומנים וקובצי סיפורים.

ויליאם קרלוס ויליאמס נחשב המשורר המשפיע על אלן גינזבורג ועל יוצרי דור ה"ביט" האחרים. השפעת שירתו באמריקה גדלה מאוד בשנות החמישים והששים של המאה העשרים. הוא היה חולה שנים רבות, אך זכה לכתוב ולפרסם משיריו כמעט עד פטירתו.

ויליאמס פרסם בחייו כמה וכמה ספרי שירה, שאחדים מהם תורגמו לעברית. כמו כן תורגמו שירים בודדים משלו, שנדפסו בכתבי עת ספרותיים בארץ.

נפטר בעיר הולדתו, רתרפורד, ב-1963.

ספריו בעברית
העולם מצטמצם לתמונה מוכרת: מבחר שירים, תרגום: מכבית מלכין ויואב ורדי, כרמל, ירושלים, 2005.
רוצה רק לומר, תרגום: עודד פלד, קשב לשירה, תל אביב, 2004.
סיפורי רופא, תרגום: עודד פלד, רסלינג, תל אביב, 2006.

לקריאה נוספת
 ויליאם קרלוס ויליאמס – עצה למשורר הצעיר (מאנגלית: יפתח בריל), דחק, כרך טז, 2023.

קישורים חיצוניים

 
 המריצה האדומה, תרגום: עודד פלד, החוטם 4, קיץ 2009
 ערן סבאג, קריאה בשירי וויליאם קרלוס וויליאמס, חיים של אחרים, גלי צה"ל, 16 בנובמבר 2011
 
 
 
 
 

ניו יורק: אישים
משוררים אמריקאים
מחזאים אמריקאים
רופאים אמריקאים
בעלי תואר דוקטור מאוניברסיטת פנסילבניה
זוכי פרס פוליצר: שירה
אמריקאים שנולדו ב-1883
אמריקאים שנפטרו ב-1963